કૃષ્ણે આપેલી સલાહ વિશે બે બાબતો નોંધવા જેવી છે. પહેલી બાબત એ કે યુધિષ્ઠિરનો પોતાના વિશે બાંધેલો અભિપ્રાય ‘न मे वागनृतं प्राह’ એ હોય અને દ્રોણને યુધિષ્ઠિર વિશે ‘न पार्थो वक्ष्यतेऽनृतम्’ એવી ખાતરી હોય તો પણ યુધિષ્ઠિરના મુખમાંથી અસત્ય નીકળવું અશક્ય છે એવો કૃષ્ણનો મત છે એમ લાગતું નથી. કૃષ્ણ તેને તદ્દન જૂઠું બોલવાનું કહે છે ! બીજી બાબત એ કે ‘भवांस्त्रातु नो द्रोणात्’ એ યુધિષ્ઠિરે કૃષ્ણને કહેવાને બદલે કૃષ્ણ તે યુધિષ્ઠિરને કહે છે !